Eestis naistest ja peaaegu ka kõigist meestest rohkem langevarjuhüppeid teinud Kristiina Kasemets ütleb, et need, kes õhus hüppeks avatud lennukiukselt tagasi ei pööra, on end juba ületanud. Edasi läheb ainult paremaks.
Kõige rohkem tähelepanu saanud langevarjur Eestis on Kihnu Virve. Ta on teinud elus ühe hüppe koos instruktoriga ja sellest räägitakse siiani. Eakad prouad kiidavad Virve julgust ning ähvardavad teinekord kodus, et teevad ka viimati selle hullu tüki ära!
Viljandist pärit Eesti Langevarjuklubi instruktor Kristiina Kasemets (39) on pikk, sitke ja silma järgi hinnates meetrise hobusesabaga naine, kes on seda “hullu tükki” teinud Eestis vaat rohkem kui keegi teine ning praeguseks sooritanud 2300 hüpet. Pisut üllatav on kuulda, et see polnudki armastus esimesest silmapilgust.
Allikas: maaleht.delfi.ee